กฎกระทรวงแก้ไขเพิ่มเติมกฎกระทรวงให้ใช้บังคับผังเมืองรวมกรุงเทพมหานคร พ.ศ. 2545
กฎกระทรวง
กฎกระทรวง
แก้ไขเพิ่มเติมกฎกระทรวงให้ใช้บังคับผังเมืองรวมกรุงเทพมหานคร
พ.ศ. ๒๕๔๕[๑]
 

อาศัยอำนาจตามความในมาตรา ๕
แห่งพระราชบัญญัติการผังเมือง พ.ศ.
๒๕๑๘ และมาตรา ๒๖ วรรคหนึ่งและวรรคสาม แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้เพิ่มความต่อไปนี้เป็นวรรคสามและวรรคสี่
ของข้อ ๑๙ แห่งกฎกระทรวง ฉบับที่ ๔๑๔ (พ.ศ. ๒๕๔๒)
ออกตามความในพระราชบัญญัติการผังเมือง พ.ศ. ๒๕๑๘
ที่ดินประเภทนี้ ในบริเวณหมายเลข ๙.๒๘ นอกจากให้ใช้ประโยชน์ที่ดินตามวรรคหนึ่งแล้วให้ใช้ประโยชน์เพื่อการพาณิชยกรรม
การอยู่อาศัย และสำนักงานองค์การระหว่างประเทศได้ด้วย
การใช้ประโยชน์ที่ดินประเภทนี้
บริเวณหมายเลข ๙.๒๘ ตามวรรคสาม ให้เป็นไปดังต่อไปนี้
(๑) การใช้ประโยชน์ที่ดิน
ให้มีที่ว่างไม่น้อยกว่าร้อยละหกสิบของที่ดินบริเวณหมายเลข ๙.๒๘
(๒) การใช้ประโยชน์ที่ดินริมถนนวิทยุ
และถนนพระรามที่ ๔ ให้มีที่ว่างตามแนวขนานกับถนนวิทยุ ฟากตะวันออก และถนนพระรามที่
๔ ฟากเหนือ ไม่น้อยกว่า ๔๐ เมตร ยกเว้นที่ดินบริเวณตั้งแต่แนวเขตด้านเหนือของที่ดินบริเวณหมายเลข
๙.๒๘ ตามแนวขนานกับถนนวิทยุ ฟากตะวันออกไปทางด้านใต้เป็นระยะ ๑๓๐ เมตร
ให้มีที่ว่างตามแนวขนานกับถนนวิทยุ ฟากตะวันออก ไม่น้อยกว่า ๑๕ เมตร


ให้ไว้ ณ วันที่ ๒๖ กันยายน พ.ศ. ๒๕๔๕
สมบัติ
อุทัยสาง
รัฐมนตรีช่วยว่าการ ฯ ปฏิบัติราชการแทน
รัฐมนตรีว่าการกระทรวงมหาดไทย

หมายเหตุ:-
เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรปรับปรุงข้อกำหนดเกี่ยวกับการใช้ประโยชน์ที่ดินประเภทสถาบันการศึกษา
ในเขตผังเมืองรวมกรุงเทพมหานคร บริเวณหมายเลข ๙.๒๘ ตามกฎกระทรวง ฉบับที่ ๔๑๔ (พ.ศ.
๒๕๔๒) ออกตามความในพระราชบัญญัติการผังเมือง พ.ศ. ๒๕๑๘
โดยกำหนดให้มีการใช้ประโยชน์ที่ดินเพื่อการพาณิชยกรรม การอยู่อาศัย และสำนักงานองค์การระหว่างประเทศได้ด้วย
จึงจำเป็นต้องออกกฎกระทรวงนี้




























เพ็ญพร/พิมพ์/แก้ไข
๒๘ พฤศจิกายน ๒๕๔๕
A+B(c)



[๑]
ราชกิจจานุเบกษา เล่ม ๑๑๙/ตอนที่ ๙๗ ก/หน้า ๒๙/๓๐ กันยายน ๒๕๔๕